Unngå å miste barnet i drukning - Foreldre
Forhindre drukning:
Unngå å miste barnet i drukning
Hittil i år har to barn under 15 år mistet livet ved drukning. Her får du råd og tips til å forebygge katastrofen.
BADEULYKKE: Følger du badevettreglene, kan risikoen for drukningsulykker reduseres. Foto: Foto: Scanpix
Publisert 29/06 2009 Oppdatert 29/04 2017
BADEULYKKE: Drukningsulykker skjer lett. Bruker du hodet, kan du unngå ulykkene. Foto: Foto: Scanpix
Tall fra Norsk Folkehjelp viser at to barn har mistet livet ved drukning så langt i år. Det er like mange som gjennom hele 2008.
I 2007 mistet fem barn i alderen 0 til 17 år livet i forbindelse med drukning. Det viser tall fra Statistisk Sentralbyrås dødsårsaksregister for 2007.
Leketøy eller sikkerhetsutstyr
Ingvar Johnsen, kommunikasjonssjef i Redningsselskapet, har tidligere understreket for Klikk.nos lesere at flyteleker ikke kan erstatte redningsvesten.
Gjør deg kjent med badevettreglene
Klikk.no går her gjennom rådene, og prøver å si noe om hva de innebærer.
Om du bader alene og noe skulle hende, kan det være farlig. Det er mye tryggere å bade to eller flere sammen. Forlat aldri barn alene på stranden eller ved vann.
3. Bad ikke når du er sulten, eller like etter du har spist
4. Stup ikke uten å vite hvor dypt det er
Sjekk alltid at det er så dypt som du tror før du stuper ut i vannet. Er det grunt der du stuper, kan det få fatale konsekvenser. Det svenske livredningsselskapet oppfordrer også til å finne ut om det er ting i vann eller på sjøbunnen du bør være oppmerksom på.
5. Svøm langs land og ikke under brygger og stupebrett
Å svømme under brygger og stupebrett kan føre til at du kan hekte deg fast i ting, eller at andre personer treffer deg.
Undersjøiske strømmer og tidevann er det også viktig å være oppmerksom på.
6. Bad aldri under påvirkning av alkohol
7. Dytt ikke andre i vannet
Dette punktet handler om respekt for andres trygghet. Du kan ikke vite om den du dytter kan svømme eller er redd for vannet. Ved å dytte kan du sette et annet menneske i livsfare.
8. Dukk aldri andre i vannet
Å bli holdt og presset under vann mot sin vilje er det trolig ingen som liker.
9. Gå på land dersom du kjenner deg uvel eller fryser
Er du kald kan du miste kreftene i kroppen, og vil ikke holde ut lenge om noe skulle skje i vannet.
10. Rop om hjelp bare dersom du er i fare - aldri ellers
Et rop om hjelp oppfattes vanligvis som alvor av de aller fleste. I verste fall kan du utløse en totalt unødvendig redningsaksjon som kan hindre hjelpemannskap til å gi hjelp til dem som virkelig trenger det.
Er du i virkelig fare bør du vinke med begge armene. Det er et signal om at du har trøbbel, skriver det svenske livredningsselskapet.
11. Bruk godkjent redningsvest
12. Lær munn-til-munn metoden